ru en kk ky ru ru ky ky ru ru ru bg ru ru ru en hbs_cyr ru ky hu ky ru kk ru kk ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky uk uk ru ky ky ky ky ru ky ru mn ky ky ru ky ru ky ky ky ru ky ru ru
"Айат пресс", 26.02.09 - 4-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Ак жол" фракциясынан ЖК депутаты:
"Нан жаба албасаң күйөөң кол көтөрөт"
- Гүлнара Толубаевна, билишибизче жолдошуңуз Баткенде болсо керек...
- Ооба, жолдошум улуу кыздарым менен Баткенде, тактап айтканда Лейлек районунун Исфана шаарында, маңдай-терибиз менен салып, түтүн булаткан ыйык үйүбүздө. Мен шаарда үч кызым, уулум, кыскасы кичүү балдарым менен турам. Жолдошум Баткенде коомдук фонддун жетекчиси. Баткен жергесинин калкы үчүн көбүрөөк түйшөлөт, элге керектүү долбоор болгондуктан, ал жакта ишин улоо ал адамга натыйжалуу болуп турат.
- Депутат айымдардын арасында көп балалуу айым, мээримдүү эне сиз окшойсуз?
- Кудайга шүгүр, беш кыз, бир уулду тарбиялап, өстүрүп келебиз. Уулумду 40 жашымда төрөгөм. Эң улуусу студент, калгандары мектепте, мектепке чейинки кенже курактагы Мырзайым, Кайрат деген эркелерибиз бар. "Балам бактым, балам базарым" деген сапта айтылгандай иштен чарчап барганда, балдарымдын кылык-жоругун көрүп кайрадан дем-күч алам. Негизинен аялзатынын милдети денисак бала төрөп, ага мээрим төгүп чоңойтуп, түбөлүктүү жарынын учугун улоо. Ошондой эле аялзаты бала багуу менен гана чектелбестен, элге кызмат кылып, ишти да алып кетүүгө умтулуусу зарыл деп ойлойм.
- Үйбүлөдө эки бөлүнүп жашоо кыйындыкка турбайбы, кызганычтар болот дегендей...
- Абдан эле кыйын. Кээде "Сагынбек жанымда болсо гана" деп калам, бирок биз турмуштун ачуу-таттуусун жыйырма жылдан бери бирге татып, ушунча баланын ата-энеси болгон соң, бири-бирибизге болгон ишеничтер бийик болсо керек. Ырас, кээде кызганычтар деле болбой койбойт, бирок аз-маз кызганыч бул бири-бирибизге болгон урмат-сый, көңүл буруу деп түшүнөм. Бирок өтө эле көп убакыт көрүшпөй калганыбыз жок. Шайлоочуларым менен жолукканы, атайын үйбүлөмдү сагынып барганда бир жумалап алардын кашында болом.
- Жолдошуңуздун кайсы сапаты сизге жагат?
- Жолдошумдун учурга, коомго прогрессивдүү көз карашы өтө жагат, "гендердик теңчилик" дегендей, аялзаттын коомдогу ордун баалай билгендиги үчүн мен депутат болуп олтурсам керек. Айрыкча балдарыбызга мээрбан ата, тимеле үйрүлүп түшүп, эркелетүү менен тарбия берип келет. Негизи жолдошум кыйын тарыхчы, педагог катары мыкты чеберчилик жактары көп. Мурда областтык администрацияда жетекчи болуп жүргөн, ал өзүнүн карьерасына чек коюп, мага жол ачып берди. Салыштыра келгенде мага караганда анын деңгээли жогору. Ал эми мен үчүн карьерадан да жолдошумдун балдарыма аталык орду ыйык. Карап көрсөм балдарга мен атасындай тарбия бере албайт белем, билбейм. Жолдошум менин биринчи кеңешчим. Түйшөлгөн нерсемди анын чечими менен жасасам 100 пайыз ишенимдүү болот. Ага ишенем, ар бир сөзү мени туура жолго алып келет. Үйбүлөдө анын сөзү мыйзам.
- Үйбүлө болгон соң "казан-аяк кагышат" деп коюшат. Жолдошуңуздун кол көтөргөн учуру болгонбу?
- "Жакшы атка жарым камчы" деген сөз бар эмеспи, жарым сөздөн түшүнүшөбүз. Сөз, көз караш менен аялзаты тарбияланып турбасак болбойт го. Чынын айтканда кол көтөргөн учуру болгон жок, кудай өзү сактасын, мындан кийин да болбой эле койсун. Кээде тез таарынышып, урушуп алабыз. Мен биринчи таарынам, ал кечиримдүү. Башка адамга таарынсам бат жазылам да, жолдошума таарынсам көпкө жазылбай жүрө берем. Жолдошума таарынып, эркелеп көнүп калган окшойм. Негизи бала кезимден эле таарынчакмын, чоңойгондо калат го десем калган жок. Бир чети бул менин кемчилик жагым болсо керек.
- Мугалимдик кесибиңизге кайрылып барсам дейсизби?
- Мугалимдик бул менин турмушумдагы тунук башатым, бекем пайдубалым десем болот. Эгер ошондой абал, учур, зарылдык болсо мугалим болуудан баш тартпайм. Мугалимдер өзүнүн ыйык кесиби менен сыймыктанып эмгектенүүсү керек. Мурун айылда айлык берилбей атса да, жолдошум экөөбүз бир мектепте иштеп жүрө берчүбүз. Ал завуч мен мугалим болуп, бир жыл иштеп декретке кетип, он жылда беш жолу декретке чыгыптырмын. Саясат-бул убактылуу нерсе, өмүр бою саясатчы болоюн деген максатым жок. Менин келечектеги планым айылдык мектепте иштеп, балдарды билимге сугарып, билим берем, кийин бары бир айылда эле жашайбыз.
- Турмушта өкүнгөнүңүз эмне?
- Турмушта өкүнгөнүм, апамдын бул дүйнөдөн өтө эрте өтүп кеткендиги… Апам маркум 38 жашында, мен 10дон 11 жашка караганда каза болгон. Турмуш куруп балалуу болгончо аябай кайгырып жүрдүм. Энелик мээримди көргөн эмесмин. "Энелүү жетим эрке жетим, атасыз жетим арсыз жетим" , "Ата тышкы тон" деген макалдарда айтылгандай энесиз жетимдерге кыйын болоорун башымдан өткөргөм. Өзгөчө кыз бала үчүн эненин мээрими өтө чоң экен. Андыктан жаратканыбыз баланы энесинен, эне мээриминен эрте айрыбаса деп көп түйшөлөм. Балдарыма да мээримимди төгүп, эне мээримине тоюп чоңоюшса экен деп кудайдан тилейм.
- Учурда жекжаатты тандап күтүп калбадыкпы, үзөнгүгө бут салып турган кыздарыңызды кандай жерге турмушка берсем дейсиз. Бийлик, байлык мансабы бар адамдардан куда күтүүнү каалайсызбы?
- Белгилүү акын Калбү Сариева эжебиздин кызы чет элге (Лондонго) турмушка чыккан экен, ал эже мындай эки сап ыр жазыптыр. "Кызы барлар, тобоо кылса кылышсын, кызы барлар таба мага кылбасын"-деп. Андыктан оболу тобоо кылалы, кыздарым өзүн эркин сезген үйбүлөгө барышын каалайм. Ал бийлиги, байлыгы бар адамбы, же колу жукабы, биринчиден жан дүйнөсү бай адамдар болушса экен дейм. Аялзатты сыйлай билген жер, анан албетте өзүбүздүн эле эл болсун. Эне катары кыздарың бой жеткен сайын чынында ойлонуп калат экенсиң. Кантсе да Кудай бешенесине бак жазсын, "кудабыз бай болсун" дебейм. Анткени биз бизнеске аралашып байлык топтогон адамдардан эмеспиз, карапайым мугалимдербиз.
- Колго камыр жууруп нан жасайсызбы?
- Эгер түштүк элинде камыр жууруп, дандырга жыты буруксуган кызыл нан жаба албасаң, даана күйөөң ошондо "кол көтөрөт". Албетте бул тамаша-чын сөз. Бирок азыр деле айылга барганда жумушумду куттуу дандырдан баштайм. Дандырга өмүр бою нан жаап келгем. Шаарда деле камыр ачытып, нан жасайм. Ар дайым камыр жууруп, кирди колго жуугандыктан маникюр дегенди элге окшоп жасатпайм. Кирди машинага жууганга алымсынбайм, колго жууганды жактырам.
- Депутат болгону кандай ийгиликтерге жетишип жатам деп деп ойлойсуз?
- Аны элибиз таразаласын, эл айтсын. Бирок, жарым жылдан бери элге сүйлөй билүү жагын өздөштүрдүм окшойт. Эки мыйзамга демилгечи болдум, эми ал мыйзамдар шайлоочуларыма жагып, аларга жардамы тийсе экен деп турам.
- Эгер сокур адамга жолугуп калып, "өзүңүздү сүрөттөп берсең" десе өзүңүздү кандайча сүрөттөөр элеңиз?
- "Мурдум чоң, боюм орто, өтө сулуу эмесмин" деп сүрөттөп берер элем.
- Учурда денесин саткан сойку кыздар көбөйүп атат. Буларга сиздин көз карашыңыз кандай?
- Сойку кыздар боюнча "алар мындай-андай" деп алардын үстүнөн талдагым келбейт. "Сын таккандын сыңар өтүгү майрык" деген макал бар. Анын сыңарындай барыбыздын башыбызда кыз бар. Ошондуктан кыз балдарга сын тагып аларды терс көз караш менен карагандан алысмын. Мүмкүн алар башына түшкөн оор тагдырлардын кесепетинен, жетишпеген жашоодон улам мындай жолго түшүп кеткендир. Чынында аларга башка жакшы жумуш таап берип, жардам берүүгө даярмын десем да болот.
Жылдыз Мусабекова, Жаныш Рүстөмбеков, Молдомуса Конгантиев, Данияр Үсөнов, Майрам Дүйшөкеева, Асел Турдалиева, Кален Сыдыкова, Алымбай Султанов, Эрмек Мойдунов.
Сооронбай Жусуев, Акбар Рыскулов, Кыяс Молдокасымов, Бактыбек Мамытов, Самара Токтакунова, Шарипа Садыбакасова, Шекербек Адылов, Рафаэль Сарлыков, Нурлан Сулайманов, Бектур Асанов, Элмурза Сатыбалдиев, Осмон Артыкбаев. Дагы…
Аскар Акаев, Курманбек Бакиев, Алым Токтомушев, Кыялбек Урманбетов, Жылдыз Мусабекова, Турсунбек Акун, Жыргалбек Турдукожоев, Шайырбек Абдрахманов, Казат Акматов, Садык Шер-Нияз, Темир Бирназаров, Аскер Сакыбаева, Азамат Болгонбаев. Дагы…
Феликс Кулов, Жеңишбек Токтобеков, Данияр Үсөнов, Ташкул Керексизов, Актан Арым Кубат, Айсулуу Токомбаева, Эсенбек Мааданбеков, Керим Турапов, Айя Садырова.
Ишенбай Абдуразаков, Адахан Мадумаров, Күмөндөр Абылов, Бексултан Жакиев, Жумакадыр Акенеев, Алмаз Атамбаев, Гүлзинат Суранчиева, Бүбүкан Досалиева, Гүлжамила Шакирова, Фатима Абдалова, Өмүрбек Бабанов, Аликбек Жекшенкулов, Динара Молдошева.
Жолдошбек Зарлыкбеков, Болот Шерниязов, Келдибек Ниязов, Сыймык Бейшекеев, Үсөн Сыдыков, Осмонакун Ибраимов, Накен Касиев, Камчыбек Ташиев, Муратбек Иманалиев, Токтосун Мадияров, Райкан Алканов, Медет Садыркулов, Султан Раев, Дүйшөн Чотонов.
Роза Отунбаева, Рамис Рыскулов, Гүлнур Сатылганова, Анатай Өмүрканов, Асылбек Өзүбеков, Кожогелди Култегин, Кубат Оторбаев, Олжобай Шакир, Муратбек Мукашев, Мурат Суталинов, Бегаалы Наргозуев, Илим Карыпбеков, Акматбек Келдибеков, Рысбай Исаков, Алик Акималиев.
Көзүнөн жаш чыгып күлгөндөр
Шайлообек Дүйшеев, Акбар Рыскулов, Султан Жумагулов, Гүлшайыр Садыбакасова, Байма Сутенова, Жаныбек Жанызак, Темир Бирназаров, Чолпон Орозобекова, Самсак Станалиев, Жаныбек Рай, Ибрагим Жунусов, Мухтар Өмүракунов, Марат Султанов, Амантай Кутманалиев, Токтобүбү Черикчиева, Зайырбек Ажыматов.
Мисир Ашыркулов, Жаныш Бакиев, Чолпон Баекова, Игорь Чудинов, Өктөмкан Абдуллаева, Жусуп Жээнбеков, Медетбек Керимкулов, Айгүл Рыскулова, Амангелди Муралиев, Эркин Алымбеков, Бекболот Талгарбеков, Нариман Түлеев.